Comitatus Zaladiensis (regio historica)
Comitatus Zaladiensis (Hungarice  Zala vármegye , Theodisce Komitat Zala) erat unus e sexaginta tribus Regni Hungarici comitatibus, cuius territorium nunc partim in Hungaria austro-occidentali (in territorio comitatuum Zaladiensis et Vesprimiensis), partim in Croatia septentrionali (in regione Murania Media) et Slovenia boreo-orientali (circa Lendavam) patebat.

Situs 

Comitatus Zaladiensis finitimus erat Styriae (Austria) et comitatuum Hungaricorum Castriferrei, Vesprimiensis, Simigiensis, Belovariensis-Crisiensis et Varasdinensis (quorum duo ultimi ad Regnum Croatiae et Slavoniae pertinebant). A meridie Dravus limitem naturalem formabat, ab oriente Lacus Pelso; fluvii Mura et Zala per regionem fluunt.

Historia 
Comitatus Zaladiensis saeculo undecimo ortus est et usque ad annum 1918 integer permansit. Primis saeculis Zaladia (Hungarice: Zalavár) caput comitatus fuit (e quo loco nomen comitatus deductum est), a saeculo duodevicesimo Zalaegerszeg sedes comitatus factus est. Pars austro-occidentalis, quae "Insula Murae" appellatur, anno 1919 Regno Serborum, Croatorum et Slovenorum concessa est (quod per Foedus apud Trianon sancitum anno 1920 iure gentium confirmatum est). Reformatione comitatuum anni 1950 facta pars Comitatus Castriferrei ab urbe Zalaegerszeg in septentriones versus territorio comitatus Zaladiensis adiuncta est, contra regio a Lacu Pelsone in septentrionem versus ad Comitatum Vesprimiensem venit.

Notae 

Comitatus Hungarici
Index comitatuum Regni Hungariae

Comitatus antiqui Regni Hungarici